CELEX: 62011CA0007
Language: da
Date: 2012-06-28 00:00:00
Title: Sag C-7/11: Domstolens dom (Anden Afdeling) af 28. juni 2012 — straffesag mod Fabio Caronna (anmodning om præjudiciel afgørelse fra Tribunale di Palermo — Italien) (Humanmedicinske lægemidler — direktiv 2001/83/EF — artikel 77 — engrosforhandling af lægemidler — krav om særlig tilladelse for apotekere — betingelser for udstedelse)

25.8.2012   
            
            
               DA
            
            
               Den Europæiske Unions Tidende
            
            
               C 258/5
            
         Domstolens dom (Anden Afdeling) af 28. juni 2012 — straffesag mod Fabio Caronna (anmodning om præjudiciel afgørelse fra Tribunale di Palermo — Italien)
   (Sag C-7/11) (1)
   
   (Humanmedicinske lægemidler - direktiv 2001/83/EF - artikel 77 - engrosforhandling af lægemidler - krav om særlig tilladelse for apotekere - betingelser for udstedelse)
   2012/C 258/07
   Processprog: italiensk
   
      Den forelæggende ret
   
   Tribunale di Palermo
   
      Part i hovedsagen
   
   Fabio Caronna
   
      Sagens genstand
   
   Anmodning om præjudiciel afgørelse — Tribunale di Palermo — fortolkning af betragtning 36 samt artikel 76-84 i Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler (EFT L 311, s. 67) — engrossalg af lægemidler — betingelser for udstedelse af tilladelse til engrossalg af lægemidler — national lovgivning, som undergiver engrossalg af lægemidler, der foretages af apotekere og personer, med tilladelse til at udlevere lægemidler til offentligheden, et krav om at være i besiddelse af den tilladelse, som kræves af engrosforhandlere — lovlighed
   
      Konklusion
   
   
               1)
            
            
               Artikel 77, stk. 2, i Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler, som ændret ved Kommissionens direktiv 2009/120/EF af 14. september 2009, skal fortolkes således, at kravet om at være i besiddelse af en tilladelse til engrosforhandling af lægemidler finder anvendelse på en apoteker, som i sin egenskab af fysisk person ligeledes har tilladelse til at udøve virksomhed som lægemiddelgrossist i medfør af national lovgivning.
            
         
               2)
            
            
               En apoteker, der i henhold til national lovgivning har tilladelse til ligeledes at udøve virksomhed som lægemiddelgrossist, skal opfylde samtlige krav, som er pålagt ansøgere om og indehavere af tilladelser til engrosforhandling af lægemidler i medfør af artikel 79-82 i direktiv 2001/83, som ændret ved direktiv 2009/120.
            
         
               3)
            
            
               Denne fortolkning kan ikke i sig selv og uafhængigt af en national lov vedtaget af en medlemsstat skabe eller skærpe strafansvaret for en apoteker, der har forhandlet lægemidler en gros uden at være i besiddelse af den tilhørende tilladelse.
            
         
      (1)  EUT C 80 af 12.3.2011.